
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	14.09.2026.
	
	Nr. RD-26-370-ir


	Par satiksmi pasākumu laikā


Saskaņā ar Ceļu satiksmes likuma 4. panta pirmo daļu, Ministru kabineta 02.06.2015. noteikumu Nr. 279 “Ceļu satiksmes noteikumi” 98. punktu, Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā sabiedrības ar ierobežotu atbildību “B Bārs” 11.08.2026. iesniegumu par publiska pasākuma “Vecrīgas festivāls” rīkošanu un SIA “MAUCAM!” 11.08.2026. iesniegumu par publiska pasākuma “Aldaru ielas svētki” rīkošanu:

1. Ņemt vērā, ka:

1.1. no 19.09.2026. plkst. 10.00 līdz 20.09.2026. plkst. 2.00 Doma laukumā notiks pasākums “Vecrīgas festivāls” un no 19.09.2026. plkst. 10.00 līdz 20.09.2026. plkst. 2.00 Aldaru ielā notiks pasākums “Aldaru ielas svētki”;
1.2. tiks aizliegta transportlīdzekļu (izņemot organizatoru tehniskos transportlīdzekļus un pasākuma dalībnieku transportlīdzekļus ar speciālām organizatoru izsniegtām caurlaidēm (paraugs pielikumā)) apstāšanās un stāvēšana:

1.2.1. no 18.09.2026. plkst. 10.00 līdz 20.09.2026. plkst. 15.00 Aldaru ielā, posmā no Smilšu ielas līdz Mazajai Trokšņu ielai;

1.2.2. no 18.09.2026. plkst. 10.00 līdz 20.09.2026. plkst. 15.00 Jēkaba ielā, posmā no Mazās Pils ielas līdz Doma laukumam;

1.2.3. no 19.09.2026. plkst. 9.00 līdz 20.09.2026. plkst. 2.00 Smilšu ielā, posmā no ēkas Smilšu ielā 16 līdz Jēkaba ielai;

1.3. tiks slēgta transportlīdzekļu (izņemot operatīvo transportu, organizatoru tehniskos transportlīdzekļus un pasākuma dalībnieku transportlīdzekļus ar speciālām organizatoru izsniegtām caurlaidēm (paraugs pielikumā)) satiksme:
1.3.1. no 18.09.2026. plkst. 10.00 līdz 20.09.2026. plkst. 15.00 Aldaru ielā, posmā no Smilšu ielas līdz Mazajai Trokšņu ielai;

1.3.2. no 18.09.2026. plkst. 10.00 līdz 20.09.2026. plkst. 15.00 Jēkaba ielā, posmā no Mazās Pils ielas līdz Doma laukumam;

1.3.3. no 19.09.2026. plkst. 9.00 līdz 20.09.2026. plkst. 2.00 Smilšu ielā, posmā no ēkas Smilšu ielā 16 līdz Jēkaba ielai;

1.4. no 17.09.2026. plkst. 19.00 līdz 20.09.2026. plkst. 15.00 tiks atļauta iebraukšana un stāvēšana Doma laukumā pasākuma organizatoru tehniskajiem transportlīdzekļiem un dalībnieku transportlīdzekļiem ar speciālām organizatoru izsniegtām caurlaidēm (paraugs pielikumā).
2. Par pasākumu norisi atbilstoši savai kompetencei ir atbildīgs sabiedrības ar ierobežotu atbildību “B Bārs” pārstāvis Armands Mednieks (tālrunis 29242224; e-pasts: armands@bbars.lv) un SIA “MAUCAM!” pārstāvis Ronalds Undzēns (tālrunis 26316011; e-pasts: ronalds@ezitis.lv).
3. Rīgas valstspilsētas pašvaldības policijai:

3.1. uzraudzīt apstāšanās un stāvēšanas noteikumu ievērošanu un sabiedrisko kārtību 1. punktā minētajās vietās norādītajā laikā;

3.2. nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot 1. punktā minētajās vietās norādītajā laikā atstātos transportlīdzekļus uz citu stāvēšanai atļautu vietu.

4. Ņemt vērā, ka pasākuma “Vecrīgas festivāls” organizatore – sabiedrība ar ierobežotu atbildību “B Bārs” – un pasākuma “Aldaru ielas svētki” organizatore – 
SIA “MAUCAM!”:

4.1. veiks norēķinus ar Rīgas valstspilsētas pašvaldības policiju par 3. punktā minētajiem pakalpojumiem;
4.2. veiks norēķinus ar sabiedrību ar ierobežotu atbildību “A.K.7” par 6. punktā minētajiem pakalpojumiem;
4.3. veiks norēķinus ar Rīgas pašvaldības sabiedrību ar ierobežotu atbildību “Rīgas satiksme” par 5. punktā minētajiem pakalpojumiem;
4.4. nodrošinās operatīvā transporta satiksmi;

4.5. nodrošinās satiksmes organizācijas shēmu izstrādi, satiksmes organizācijas tehnisko līdzekļu izvietošanu un satiksmes organizācijas tehnisko līdzekļu montāžu un demontāžu;
4.6. nodrošinās sabiedrisko kārtību pasākumu norises vietās norādītajā laikā;

4.7. nodrošinās 1. punktā minēto teritoriju sakopšanu pasākumu norises laikā un pēc pasākumu norises beigām.

5. Rīgas pašvaldības sabiedrībai ar ierobežotu atbildību “Rīgas satiksme” slēgt tās pārvaldījumā esošās autostāvvietas 1. punktā minētajās vietās norādītajā laikā.

6. Sabiedrībai ar ierobežotu atbildību “A.K.7” nodrošināt autoevakuatorus 1. punktā minētajās vietās norādītajā laikā pēc Rīgas valstspilsētas pašvaldības policijas pieprasījuma.

7. Rīgas valstspilsētas pašvaldības Centrālās administrācijas Komunikācijas pārvaldei:

7.1. nodrošināt informācijas par satiksmi pasākumu laikā publiskošanu Rīgas valstspilsētas pašvaldības komunikācijas kanālos;

7.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

